**OBČINA DOBREPOLJE,**

**Videm 35,**

**1312 Videm-Dobrepolje,**

ki jo zastopa župan Janez PAVLIN; matična št.: 5886252, davčna št.: SI57506396

*(v nadaljnjem besedilu: občina)*

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**

ki ga zastopa \_\_\_\_\_\_\_\_\_\_\_\_\_\_\_\_, matična št.: \_\_\_\_\_\_\_\_\_\_\_, davčna št.: \_\_\_\_\_\_\_\_\_\_\_

*(v nadaljnjem besedilu: uporabnik)*

skleneta

**P O G O D B O**

**O UPORABI VADBENE POVRŠINE V ŠPORTNI DVORANI DOBREPOLJE ZA POTREBE ŠPORTNE VADBE**

**1. člen**

Pogodbeni stranki ugotavljata, da je:

• občina lastnica Športne dvorane Dobrepolje (v nadaljevanju: ŠD),

• občina za potrebe športne vadbe na podlagi 15. člena Pravilnika o upravljanju, uporabi in oblikovanju cen za najem športnih objektov v Občini Dobrepolje objavila Javni razpis za oddajo v uporabo Športne dvorane Dobrepolje na spletni strani Občine Dobrepolje \_\_\_\_\_\_\_\_\_\_\_\_\_\_\_\_\_\_\_\_\_\_ dne \_\_\_\_\_\_,

• uporabnik uspešno kandidiral na razpisu,

• podlaga za sklenitev pogodbe o uporabi 20. člen Pravilnika o upravljanju, uporabi in oblikovanju cen za najem športnih objektov v Občini Dobrepolje (Uradni list RS, št. 90/20).

**2. člen**

Predmet te pogodbe je uporaba ŠD za obdobje od 1.9.2025 do 30.6.2026 v terminih:

|  |  |  |  |
| --- | --- | --- | --- |
| **Termin (dan in ura)** | **Igralna površina** | **Športna panoga** | **Cena z DD v EUR / termin** |
|  |  |  |  |
|  |  |  |  |
|  |  |  |  |
|  |  |  |  |

ŠD se uporablja po tej pogodbi za potrebe redne športne vadbe (športna vzgoja otrok in mladine, kakovostni šport otrok, mladine in/ali odraslih, športna rekreacija).

**3. člen**

Uporabnik se zavezuje, da:

a) bo prostore ŠD uporabljal v dodeljenih terminih izključno za potrebe redne športne vadbe,

b) bo prostore ŠD uporabljal v skladu s hišnim redom, z navodili upravitelja in pooblaščenih oseb,

c) bo spoštoval požarni red,

d) bo na podlagi izstavljenega računa redno plačeval uporabnino za uporabo ŠD,

e) v ŠD ne bo uporabljal smole in drugih materialov, ki lahko poškodujejo talno oblogo, opremo ali pa so škodljivi za zdravje vadečih,

f) skupina lahko uporablja garderobo ŠD največ 10 minut pred začetkom vadbe,

g) skupina zapusti garderobo ŠD najpozneje 15 minut po končani vadbi,

h) bo v primeru nastale škode obvestil upravitelja in skupaj z njim naredil zapisnik o poškodbi,

i) bo poskrbel za plačilo škode, ki bi nastala zaradi namerne poškodbe ŠD in/ali opreme s strani uporabnika.

**4. člen**

Upravitelj se zavezuje, da:

a) bo omogočil uporabniku uporabo ŠD po sprejetem urniku uporabe,

b) bo urnik koriščenja ŠD usklajeval z uporabniki in ga o morebitnih spremembah pravočasno seznanil;

c) bo poskrbel za čiščenje ŠD.

**5. člen**

Uporabnina ŠD se zaračunava mesečno na osnovi veljavnega cenika.

**6. člen**

Uporabnik plačuje uporabo na osnovi izstavljenega računa mesečno za pretekli mesec na poslovni račun občine št.: SI56 0110 0010 0002 086.

Občina bo izstavila račun na osnovi obračuna uporabe ŠD, ki ga pripravi upravitelj najkasneje do osmega (8.) dne v mesecu za pretekli mesec. Uporabnik je dolžan poravnati račun v petnajstih (15) dneh od izstavitve računa.

Če račun ni poravnan v predvidenem roku, občina pošlje uporabniku opomin. Če tudi ta ni poravnan v predvidenem roku, občina do plačila računa ne dovoli uporabe ŠD.

**7. člen**

V obračun koriščenja ur se štejejo tudi vse ure nezasedenih terminov iz te pogodbe, ki jih uporabnik iz njemu znanih razlogov ni koristil, pa o tem ni predhodno pisno obvestil upravitelja najmanj tri (3) dni pred terminom. Te ure se zaračunavajo v višini 100 % cene veljavnega cenika.

V obračun koriščenja ur se ne štejejo termini, ki sovpadajo z državnim praznikom, ali ko občina pisno, najmanj tri (3) dni od predvidene zasedenosti obvesti uporabnika. Občina lahko uporabniku po tej pogodbi odpove posamezne termine uporabe ŠD, zaradi dogodkov, kot so: šolski in občinski koncerti, izredna tekmovanja in prireditve ipd.

**8. člen**

• skrbnik pogodbe s strani Občine Dobrepolje je \_\_\_\_\_\_\_\_\_\_\_;

• skrbnik pogodbe s strani uporabnika je \_\_\_\_\_\_\_\_\_\_\_;

• podatki upravitelja za vsa medsebojna obveščanja in usklajevanja: Dani Kaljevič, kontaktna številka: **041-611-121**, e-pošta: dani.sportdesign@gmail.com.

**9. člen**

Vsaka pogodbena stranka lahko pisno odpove to pogodbo.

Občina lahko enostransko prekine pogodbo z uporabnikom v primeru, da uporabnik:

• krši hišni red ŠD,

• namenoma povzroča škodo v ŠD,

• neredno plačuje ali sploh ne plačuje računov za uporabo športne dvorane.

Občina o prekinitvi pogodbe pisno obvesti uporabnika, prekinitev pa stopi v veljavo takoj.

Uporabnik lahko predčasno prekine pogodbo in o tem pisno obvesti upravitelja 15 dni pred zaključkom. Uporabnik je dolžan po prekinitvi pogodbe poravnati uporabnino za športno dvorano po dejanski uporabi.

**10. člen**

V primeru namerno povzročene škode ŠD in/ali inventarja bo vsa popravila izvedla občina, ki bo stroške v celoti zaračunala uporabniku.

**11. člen**

Občina ne prevzema nikakršne odgovornosti za nastale športne poškodbe uporabnikov ŠD.

**12. člen**

Pogodbeni stranki sta soglasni, da bosta morebitne spore reševali sporazumno, v nasprotnem primeru pa je za reševanje pristojno sodišče v Grosupljem.

**13. člen**

Pogodba je sestavljena v štirih (4) izvodih, od katerih prejme občina dva (2) izvoda, upravitelj en (1) izvod in uporabnik en (1) izvod. Vse spremembe pogodbe o uporabi se lahko dogovorijo z aneksom k tej pogodbi o uporabi. Pogodba začne veljati s podpisom obeh pogodbenih strank, uporablja pa se od 1.9.2025 do 30.6.2026.

Številka:

Datum: Datum:

NAJEMODAJALEC UPORABNIK:

Občina Dobrepolje \_\_\_\_\_\_\_\_\_\_\_\_\_\_\_\_\_\_\_\_\_

Janez Pavlin, župan \_\_\_\_\_\_\_\_\_\_\_\_\_\_\_\_\_\_\_\_\_